Royal Mile

**Royal Mile** kaleak Edinburgheko gaztelua eta Holyrood jauregia lotzen ditu, Edinburgheko Alde Zaharraren bihotz-bihotzean. Royal Mile ibilbideak luzez 1,8&nbsp;km ditu edo zehatzagoak izatekotan eskoziar mila 1 (hau baita kalearen neurria). Royal Mile kalea Aintzineko Hiriaren (Old Town) erakarpen gune nagusiena da eta Hiri Berriko (New Town) Princes Street kalearekin lehiatzen da.

Inguru honetan Mary King's Close kale historikoa dago.

## Ibilbidea 
Gaztelutik Holyrood jauregirako jeitsieran lau gune edo auzune nabarmentzen dira: Castlehill, Lawnmarket, High Street eta Canongate.
### Castlehill 
Edinburgheko gazteluan du hasiera. Gazteluaren enparantza 1753tik desfileak egiteko erabiltzen zen eta 1816an zabaldu eta apaingarriak ezarri zizkioten. Enparantza bera **A mailako eraikin** izendaturik dauka Historic Scotland erakundeak. Handik behera jeisten den kale adokinatua Castlehill da. Bertako eraikin aipagarriena Tolbooth-Highland-St John's eliza da, gaur egun Edinburgheko Jaialdia antolatzen duen elkartearen egoitza dena.

Irudi:Edinburgh Castle DSC05056.JPG|Edinburgheko gaztelua.
Irudi:Edinburgh - geograph.org.uk - 69957.jpg|Edinburgheko gazteluaren enparantza.
Irudi:The Royal Mile, Edinburgh - High Resoultion.jpg|Castlehill.

### Lawnmarket 
Lawnmarket hasiera batean High Streeten goiko zatia zen baina 1477an bere izaera propioa lortu zuen. Bertan merkatua ospatzen zen baina gaur egun turistentzako oroigarriak saltzen dituzten dendez beteta dago. Iparraldean Gladstone's Land XVII mendeko merkatarien udaletxea dago, hegoaldean berriz herbeheretar estiloko fatxadak dituzten XVII mendeko etxeak daude. Eskoziako Epaitegiaren eraikina ere bertan dago. Lady Stair's Close kale motza pasata Eskoziako Idazleen Museoa dago.

Irudi:Tenements and Shops - geograph.org.uk - 1597778.jpg|Lawnmarket.
Irudi:Gladstone's Land Edinburgh - geograph.org.uk - 1597466.jpg|Gladstone's Land.
Irudi:Gladstones Land Golden Hawk 2 (4530208339).jpg|Gladstone's Land-eko urrezko belatza.
Irudi:Scottish Writers' Museum.jpg|Eskoziako Idazleen Museoa.

### High Street 
Hegoaldeko ertzaren heren bat Parliament Square-k hartzen du, izan ere bertan egon baitzen 1630 eta 1707 artean Eskoziak izan zuen Parlamentu zaharra, Ingalaterrarekiko Batasun Agiria sinatu zen arte. Kale nagusia izanik bertan daude San Giles katedrala eta Edinburgheko udaletxea, bai eta *Old Tolbooth* udaletxe zaharra ere. Mercat Cross bidegurutzean Erregearen proklamak eta abisuak irakurtzen ziren.

Eraikin ezagunenetako bat ordea John Knox House da. XVI mendeko John Knox erreformalari protestantea bizi izan zen etxea da. Honen ondoan egon zen Edinburghera sartzeko ate nagusia, *Netherbow Port* izenekoa. 1764an eraitsi zuten trafikoa oztopatzen zuelako.

Irudi:The High Street, Edinburgh.JPG|High Street.
Irudi:St Giles Cathedral - 01.jpg|San Giles katedrala.
Irudi:Edinburgh City Chambers.jpg|Edinburgheko udaletxea.
Irudi:Mercat Cross, Edinburgh.jpg|Mercat Cross.
Irudi:Tron Kirk, High Street Edinburgh.JPG|Tron Kirk eliza.
Irudi:John Knox's House - geograph.org.uk - 3060967.jpg|John Knox House.

### Cannongate 
1856 arte burgo independientea izan zen, hortik bere izena, "kanonigoen atea", izan ere Holyrood abadiako monje agustindarren herria baitzen. Moray House eta akademia, Canongate Tolbooth (udaletxe zaharra) eta Canongateko eliza daude kale ertzean. Bukaeran Eskoziako Parlamentu Berria dago.

Abbey Strand kale laburrak Holyrood jauregira eramaten du.

Irudi:Canongate Tolbooth, Edinburgh, August 2013.jpg|Canongate Tolbooth.
Irudi:Wfm holyrood palace.jpg|Holyrood jauregia.
Irudi:Scottish Parliament, from Salisbury Crags.jpg|Eskoziako Legebiltzarra.
Irudi:Moray House, Canongate - geograph.org.uk - 1343565.jpg|Moray House.
Irudi:Dunbar's Close Garden 04.jpg|Dunbar's Close Garden.

## Close-ak 
Royal Mile ertzetan hainbat kale txiki daude, Edinburghen "close" izena hartzen dutenak. Hona hemen zerrenda:

## Kanpo estekak